stanford-oval/wikipedia huggingface dataset:
The Woman King

| The Woman King |
| --- | --- |

Ohjaaja:  Gina Prince-Bythewood
Käsikirjoittaja:  Dana Stevens
Tuottaja:   Maria Bello  Viola Davis  Cathy Schulman  Julius Tennon 
Säveltäjä:  Terence Blanchard
Kuvaaja:  Polly Morgan
Leikkaaja:  Terilyn A. Shropshire
Pääosat:   Viola Davis  Thuso Mbedu  Lashana Lynch  Sheila Atim  John Boyega  Jordan Bolger  Hero Fiennes Tiffin 
Valmistustiedot
Valmistusmaa:  Yhdysvallat
Tuotantoyhtiö:  TriStar Pictures Entertainment One TSG Entertainment
Levittäjä:  Sony Pictures Releasing InterCom
Ensi-ilta:   2022-09-099. syyskuuta 2022 (TIFF)  2022-11-2525. marraskuuta 2022 (Suomi)  
Kesto:  135 minuuttia
Alkuperäiskieli:  englanti
Aiheesta muualla
Virallinen sivusto
IMDb
Elonet
Infobox OKNimi-testi OK: 
Viola Davis
The Woman King on vuonna 2022 ensi-iltansa saanut yhdysvaltainen toimintaelokuva, jonka on ohjannut Gina Prince-Bythewood. Sen on käsikirjoittanut Dana Stevens. Elokuvassa näyttelevät muiden muassa Viola Davis, Thuso Mbedu, Lashana Lynch, Sheila Atim, John Boyega, Jordan Bolger ja Hero Fiennes Tiffin. Elokuva kertoo länsiafrikkalaisesta Dahomeyn kuningaskunnasta ja sen naispuolisista sotureista eli Dahomeyn amatsoneista.
The Woman King sai maailmanensi-iltansa Toronton elokuvajuhlilla 9. syyskuuta 2022 ja Suomen ensi-iltansa 25. marraskuuta 2022.
Juoni

Vuonna 1823 Dahomeyn kuningaskuntaa hallitsee kuningas Ghuezo. Valtakuntaa suojelee naispuolisten agojie-sotureiden armeija, jota komentaa kenraali Nanisca. Nuori Nawi joutuu liittymään Naniscan armeijaan kasvatti-isänsä käskystä. Samaan aikaan kuningaskuntaa uhkaavat sen naapurivaltio Oyo sekä Afrikan ulkopuolelta tulleet orjakauppiaat.
Nanisca vastustaa Ghezon päätöstä myydä orjia ulkomaalaisille. Nawista tulee taitava mutta kuriton agojie. Hän ystävystyy vanhemman agojien Izogien kanssa, ihastuu brasilialaisen orjakauppiaan Santo Ferreiran apurina toimivaan Malikiin ja saa tietää Naniscan olevan hänen biologinen äitinsä. Useiden taistelujen jälkeen Nanisca, Nawi, Izogie, muut agojiet ja Malik lyövät sekä Oyon armeijan että orjakauppiaat, vaikka Izogie kaatuukin taistelussa. Ghezo palkitsee Naniscan julistamalla hänet Dahomeyn naiskuninkaaksi.
Rooleissa

| 0 | 1 | 2 |
| --- | --- | --- |
|  Viola Davis  | … |  Nanisca   |
|  Thuso Mbedu  | … |  Nawi   |
|  Lashana Lynch  | … |  Izogie   |
|  Sheila Atim  | … |  Amenza   |
|  John Boyega  | … |  Ghezo   |
|  Jordan Bolger  | … |  Malik   |
|  Hero Fiennes Tiffin  | … |  Santo Ferreira   |
Vastaanotto

The Woman King sai myönteisen vastaanoton elokuvakriitikoilta. Helsingin Sanomien kriitikko Kaisu Tervonen antoi elokuvalle neljä tähteä viidestä. Hänen mukaansa elokuvassa "naiskehoihin ja afrikkalaiskehoihin paikallistuu voimaa, jota virallinen historiankirjoitus ei usein niille usko." Rotten Tomatoes -verkkosivuston kirjaamista 248 elokuva-arvostelusta yhteensä 94 prosenttia on myönteisiä.
The Woman King sai kaksi Bafta-ehdokkuutta: paras ohjaus (Prince-Bythewood) ja paras naispääosa (Davis).
The Woman King maksoi 50 miljoonaa dollaria ja tuotti maailmanlaajuisesti 94,4 miljoonan dollarin lipputulot. Suomen elokuvateattereissa se sai yhteensä 5 636 katsojaa.
Aiheesta muualla

Virallinen sivusto (Arkistoitu – Internet Archive)
The Woman King Internet Movie Databasessa (englanniksi)
The Woman King Elonet.
The Woman King Rotten Tomatoesissa. (englanniksi)
Somalimaan lippu

Somalimaan lippu
Somalimaan lippu on kiistellyn Somalimaan itsenäisen valtion lippu. 
Lippu on trikolori, jossa on panarabialaiset värit vihreä, valkoinen, musta ja punainen. Vihreään raitaan on kirjoitettu valkoisella Sunni Shahada (uskontunnustus). Valkoisessa raidassa on musta tähti.
Symboliikka

Valkoinen symboloi sodan jälkeen saavutettua rauhaa ja punainen verta, joka vuodatettiin itsenäisyyden vuoksi.
Historialliset liput

1884–1903
1903–1950
1950–1960
Osana Somaliaa, 26. kesäkuuta – 1. heinäkuuta 1960
18. toukokuuta – 14. lokakuuta 1993
Edmund Hillary

| Edmund Hillary |
| --- | --- |
 Hillary noin vuonna 1953
Henkilötiedot
Syntynyt: 20. heinäkuuta 1919 Auckland, Uusi-Seelanti
Kuollut: 11. tammikuuta 2008 (88 vuotta) Auckland, Uusi-Seelanti
Kansalaisuus:  Uusi-Seelanti
Ammatti:  vuorikiipeilijä
Muut tiedot
Aktiivisena:  1939–1981
Tunnustukset:  KBE, KG
 Nimikirjoitus
Edmund Percival Hillary (20. heinäkuuta 1919 Auckland, Uusi-Seelanti – 11. tammikuuta 2008 Auckland, Uusi-Seelanti) oli uusiseelantilainen vuorikiipeilijä ja tutkimusmatkailija, joka tuli kuuluisaksi valloitettuaan yhdessä šerpa Tenzing Norgayn kanssa maailman korkeimman vuoren Mount Everestin vuonna 1953 ensimmäisinä ihmisinä maailmassa.
Nuoruus

Edmund Hillary syntyi Aucklandissa Uudessa-Seelannissa 20. heinäkuuta 1919 ja varttui Tuakaun kylässä Aucklandista etelään. Hänellä oli isosisko ja pikkuveli. Hillary oppi isältään mehiläishoidon, ja 15-vuotiaana hän työskenteli jo isänsä mehiläistarhassa.
Toisen maailmansodan sytyttyä Hillary yritti värväytyä navigaattoriksi Uuden-Seelannin kuninkaallisiin ilmavoimiin. Hänen isänsä oli kuitenkin hankkinut hänelle vapautuksen armeijasta hänen mehiläistyönsä vuoksi. Perhe omisti jo 1600 mehiläispesää. Vuonna 1944 Hillary haki uudelleen ilmavoimiin ja pääsi sinne. Hänet lähetettiin koulutuksen jälkeen Salomonsaarille. Siellä hän joutui veneonnettomuuteen ja loukkaantui lievästi. Toivuttuaan hän sai vapautuksen armeijasta syksyllä 1945.
Everestin jälkeen

Keväällä 1954 Hillary palasi Himalajalle, tällä kertaa retkikunnan johtajana. Ryhmä yritti kiivetä 8 463 metriä korkealle Mount Makalulle. Yritys kuitenkin epäonnistui, ja Hillary itse loukkaantui ja sairastui vuoristotautiin.
Vuonna 1956 Hillary lähti Etelämantereelle osana brittiläisen kansainyhteisön Antarktiksen halki kulkenutta tutkimusmatkaa. Tammikuussa 1958 Hillaryn ryhmä saavutti etelänavan.
Hillary perusti 1960-luvulla Himalayan Trust -rahaston, joka pyrkii parantamaan Himalajan asukkaiden elinolosuhteita. Rahasto rakennutti Himalajalle muun muassa kouluja, sairaaloita, lentokenttiä, siltoja ja vesijohtoja.
Vuonna 1977 Hillary teki 16-miehisen retkikunnan kanssa tutkimusretken Gangesjokea pitkin tarkoituksenaan löytää joen alkulähde. Hillary sairastui loppumatkasta vuoristotautiin eikä päässyt joen alkulähteelle saakka.
Hillary kävi Mount Everestin juurella viimeisen kerran vuonna 1981, kun amerikkalainen retkikunta pyysi häntä mukaansa auttamaan retken johtamisessa. Hillary kuitenkin alkoi kärsiä vakavasta vuoristotaudista jo perusleirissä, joten hänet jouduttiin viemään takaisin alas.
Vuonna 1984 Hillarysta tuli Uuden-Seelannin Intian-suurlähettiläs. Hän toimi virassa vuoteen 1989 saakka.
Vuonna 1985 Hillary lensi pohjoisnavalle yhdessä astronautti Neil Armstrongin kanssa.
Hillaryn poika Peter Hillary kiipesi vuonna 2002 Mount Everestin huipulle yhdessä Tenzing Norgayn pojanpojan kanssa.
Hillary kuoli Aucklandissa 11. tammikuuta 2008.
Yksityiselämä

Hillary meni naimisiin syyskuussa 1953 Aucklandissa Louise Rosen kanssa. He saivat kolme lasta. Hillaryn vaimo ja yksi lapsista kuolivat pienkoneonnettomuudessa Katmandussa vuonna 1975. Hillary meni uudelleen naimisiin vuonna 1989.
Kunnianosoituksia

Juhlistaakseen Mount Everestin valloituksen 50-vuotispäivää Nepalin hallitus myönsi Hillarylle kunniakansalaisuuden erityisessä juhlatilaisuudessa Kathmandussa. Hillary on ensimmäinen Nepalilta tällaisen suosionosoituksen saanut ulkomaalainen.
Hillarylle myönnettiin Brittiläisen imperiumin ritarikomentajan (KBE) arvo 16. heinäkuuta 1953, ja Sukkanauharitarikunnan ritari (KG) hänestä tuli 23. huhtikuuta 1995. Uudessa-Seelannissa Sir Edmund oli Uuden-Seelannin ritarikunnan jäsen (Order of New Zealand, ONZ) vuodesta 1987 lähtien.
Hillaryn kuva on Uuden-Seelannin viiden dollarin setelissä. Hillaryn mukaan on Uudessa-Seelannissa nimetty lukuisia katuja, kouluja ja järjestöjä.
Aiheesta muualla

Kuvia tai muita tiedostoja aiheesta Edmund Hillary Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola  Portugali 
Henkilöt:  Deutsche Biographie  DDB  Trove 
Muut:  NARA  SNAC  IdRef  Te Papa (New Zealand) 
Hillary ja Tenzing Norgay paluumatkalla Mount Everestin huipulta.
Hillary vierailulla Varsovassa vuonna 2004.
Hillary ensimmäisen vaimonsa ja poikansa kanssa vuonna 1955.
Microsoft Flight Simulator (vuoden 2020 videopeli)

| Microsoft Flight Simulator |
| --- | --- |


Kehittäjä:  Asobo Studio
Julkaisija:  Microsoft
Jakelija:  Microsoft Store ja Steam
Pelisarja:  Microsoft Flight Simulator
Pelimoottori:  Zouna
Julkaistu:  Windows 18. elokuuta 2020Xbox Series X/S 27. heinäkuuta 2021
Lajityyppi:  lentosimulaattori
Pelimuoto:  yksinpeli ja moninpeli
Ikäluokitus:  ESRB: Kaikenikäisille  GSRR: 6+  PEGI 3  USK 0 ja USK 0 
Alusta:  Windows, Xbox Series X/S
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Microsoft Flight Simulator (tunnetaan epävirallisesti myös nimillä Flight Simulator 2020 ja FS2020) on Asobo Studion kehittämä ja Microsoftin julkaisema lentosimulaattoripeli, joka on julkaistu vuonna 2020 Windowsille ja Xboxille. Pelin käyttäjämäärä ylitti kymmenen miljoonan rajan joulukuussa 2022.
Maiseman renderöinnissä hyödynnetään Bing Mapsin ilmakuva- ja pinnanmuotodataa sekä Azure AI:tä. Tuote sisältää myös uudet aerodynamiikka- ja meteorologiset mallit sekä muun muassa mahdollisuuden tosiaikaisen muun ilmaliikenteen näyttämiseen. Kyseessä on yhdestoista Flight Simulator -versio. Se on toteutettu jatkuvapäivitteisenä software as a service -tuotteena, josta on julkaistu kolme eri laajuista versiota: Standard, Deluxe ja Premium Deluxe, jotka eroavat toisistaan mukana toimitettavan sisällön laajuuden osalta (koneet/yksityiskohtaisesti mallinnetut lentopaikat). Pelille julkistettiin seuraaja, Microsoft Flight Simulator 2024, 11. kesäkuuta 2023. Vuoden 2020 version lisäsisältö toimii uudessa versiossa osin sellaisenaan.
Taustaa

Tuote pohjautuu Microsoft HoloLensille tehtyyn tuotekonseptiin nimeltään HoloTour, johon oli mallinnettu kaupunkeja suurella tarkkuudella. Simulaattoria on kehitetty vuodesta 2014, ja yhteistyökumppaneina on muun muassa useita lentokonevalmistajia, kuten Boeing, Airbus ja Cessna. Microsoft toivoo tuotteen innostavan nuorta sukupolvea ilmailualalle, ja kertoo haluavansa olla mukana ratkaisemassa kansainvälistä lentäjäpulaa. Uusien Flight Simulator -versioiden kehitys oli ollut kymmenisen vuotta tauolla Microsoftin suljettua peliä useita vuosia kehittäneen ACES Studion 22.1.2009. Vaikka pelimoottori on valtaosin uusittu, se hyödyntää myös joitakin vanhempien versioiden käyttämiä tiedostomuotoja.
Maiseman tuottaminen

Pelissä hyödynnetään pelisarjalle uutena ominaisuutena maiseman tosiaikaista virtauttamista pilvestä, ja se sisältää yli  kaksi miljoonaa kaupunkia, joista 400 yksityiskohtaisesti mallinnettuna, ja 40 000 lentopaikkaa. Azure AI tuottaa fotogrammetrisesti kolmiulotteisia rakennuksia ja mm. puita sekä proseduraalisesti tuotettua lunta ja muita vuodenaikatehosteita Bingin karttatietojen pohjalta. Kyseessä on ensimmäinen videopeli, jossa koko maailma on mallinnettu 4K-tarkkuudella. Maiseman yhteiskoko on noin 2 petatavua, ja täydellä yksityiskohtaisuustasolla renderöinti edellyttää 50 megabitin kaistanlevyistä Internet-yhteyttä, mutta pelaaminen on mahdollista myös hitaammalla yhteydellä tai ilman Internet-yhteyttä.
Pelin 40 000 mukana toimitettavasta lentopaikasta noin 37 000 on käsin muokattu ilma- ja satelliittikuvien avulla. 80:llä näistä on kiinnitetty erityistä huomiota asematasojen ja rullaus- ja kiitoteiden sekä ympäröivän maaston yksityiskohtiin, ja edelleen pienellä osalla tunnetuimpia, lähinnä kansainvälisiä lentoasemia on täysin räätälöidyt rakennukset. Mukana toimitettavien tarkoin mallinnettujen lentopaikkojen määrä vaihtelee versioittain, niitä on eniten Premium Deluxe -versiossa, 40 kpl. Ensijulkaisun jälkeen Microsoft on julkaissut ilmaisia maailmanpäivityksiä (engl. world updates), jotka sisältävät lisää yksityiskohtaisia lentoasemia. Päivitykset on toteutettu yhteistyössä ulkopuolisten kehittäjäyhteistyökumppaneiden kanssa.
Aerodynamiikka ja ilmakehämalli

Pelissä on uusi ilmakehämalli, joka mahdollistaa säärintamien tarkan sijoittelun sekä ilmavirtauksen vuorovaikutuksen pinnanmuotojen kanssa. Tosiaikainen tosimaailman sää tukee enimmillään 32 pilvikerrosta ja kaikkia pilvityyppejä siten, että yksittäiset pilvet sijoitetaan paikalleen satelliittitietojen perusteella. Säätiedot toimittaa Airbusin meteorologinen yksikkö Meteoblue.
Aerodynamiikkamalli perustuu tosiaikaiseen ilmavirtausmallinnukseen ja tukee tuhatta kantopintaelementtiä ilma-alusta kohden. Näistä jokaisen dynaamisen paineen jakauma, sekä kantavan ilmavirtauksen lämpötila, kosteus ja muita parametreja lasketaan erikseen. Tämä mahdollistaa muun muassa realistisen maavaikutus- ja jäätämismallinnuksen. Myös maareaktiofysiikka on uusittu, kattaen muun muassa kaltevat pinnat, maastotyypit ja kitkamallinnuksen. Helmikuussa 2022 simulaattoriin lisättiin yksinkertaistettu fluididynamiikkamalli, joka mahdollistaa mm. potkurien aerodynaamisten vaikutusten tarkemman mallintamisen. Tämän jälkeen ominaisuuksiin on lisätty muun muassa sisäänrakennettu tuki pyöriväsiipisille ilma-aluksille.
Ohjaamot, avioniikat ja käyttöliittymä

Mukana toimitettavien ilma-alusten järjestelmämallinnus on huomattavasti aiempaa yksityiskohtaisempaa, ja kehittäjille ja fyysisten ohjaamojen rakentajille järjestelmien tilanmuuttujien käsittely ja uusien järjestelmien ohjelmointi on tehty aiempaa helpommaksi. Lasiohjaamojen avioniikoille on luotu uusi grafiikkamoottori, joka tukee myös ns. keinotekoista ulkonäkymää (synthetic vision) ilma-aluksissa, jotka on varustettu tällä ominaisuudella. Ominaisuus näyttää piirretyn ulkonäkymän keinohorisonttinäytöllä, mikä helpottaa siirtymää mittarilennosta näönvaraiseen ohjaamiseen esimerkiksi mittarilähestymisen lopussa.
Simulaattorissa on uusittu tarkistuslistajärjestelmä, joka helpottaa myös aloittelijoiden tutustumista tuotteeseen. Järjestelmä näyttää tarvittaessa automaattisesti, mikä toimenpide on suoritettava seuraavaksi, tai käyttäjä voi myös halutessaan antaa järjestelmän itse käyttää koneen laitteita. Myös ohjaamojen valaistus- ja äänijärjestelmät on uusittu sekä kamerajärjestelmää edelleen kehitetty niin, että se jäljittelee lentäjän pään liikkeitä, jotka johtuvat G-voimista, ja sisältää myös muita tehosteita, kuten ilmavirtausmuutoksista johtuvia tärinäilmiöitä. Käyttöliittymä valikoineen on uusittu Windows 10:n Flat-muotokielen mukaiseksi.
Mittarilento-ominaisuudet, suunnistuslaitteet ja lennonvarmistus

Airbusin tytäryhtiö Navblue toimittaa ARINC 424 -muotoisen suunnistustietokannan, joka sisältää maalaite-, aluesuunnistusreittipiste- sekä lentoasematiedot sekä mittarilentomenetelmät. Tietokanta, ja siten myös simulaattorin suunnistuslaitetiedot, päivittyvät kuukausittain AIRAC-järjestelmän mukaisesti. Lennonsuunnittelutyökalu toimii virtuaalisessa lintuperspektiivissä ja mahdollistaa lentoreittien luomisen automaattisesti tai käsin. Mukana toimitettavien yleisilmailukoneiden ohjaamoista löytyy useamman eri sukupolven Garmin-avioniikkaa, mm. G430/530, G1000 ja G2000. Mukana toimitettavissa liikennekoneissa on toimivat FMS-laitteet lentoprofiilin ja suoritusarvojen hallintaa varten. Simulaattorin Flight Simulator 2002:ssa alkujaan esiteltyyn lennonjohtojärjestelmään on lisätty vakiolähtö- ja tuloreittien tuki sekä kyky ohjata myös Flightaware-pohjaista tekoälyliikennettä. Sitä tukeviin koneisiin on lisätty säätutkat. Virtuaaliperämies voi tarvittaessa hoitaa radioliikennettä tai lentää konetta. Mukana toimitettavien koneiden avioniikkoja on ensijulkaisun jälkeen parannettu päivityksillä.
Moninpeliominaisuudet

Peli tukee moninpeliä joko pienille ryhmille tai siten, että pelaajalle näkyvät joko kaikki tai vain oikeaa säätä ja vuorokaudenaikaa käyttävät pelaajat. Ihmisten ohjaamien koneiden sekaan saa lisättyä tekoälyliikennettä, joka perustuu joko kiinteisiin aikataulutiedostoihin, kuten Flight Simulatorin versioissa 2002, 2004 ja X, tai oikeisiin ADS-B-tutkavastaintietoihin, jolloin ADS-B-tutkavastaimella varustetut ilma-alukset, joiden näkymistä ei erikseen ole estetty, näkyvät pelissä. Liikennetiedot toimittaa FlightAware, joka tunnetaan myös mobiilisovelluksestaan.
Äänimaisema

Simulaattorin äänimoottorina toimii Audiokineticin toimittama Wwise, joka tukee mm. tosiaikaista miksausta ja erilaisia tilaäänitehosteita (äänen heijastuminen, Doppler-ilmiö, ohjaamoakustiikka). Äänimoottori on kiinteässä vuorovaikutuksessa simulaattorin fysiikkamallin kanssa, ja olosuhteet vaikuttavat siten kaikkeen kuultavaan ääneen. Äänien ohjaus tapahtuu XML-tiedostojen avulla. Mukana toimitettavien lentokoneiden äänet on tallennettu 16-kanavaisesti. Myös ympäristön äänet vaihtelevat sijainnin mukaan, perustuen simulaattorin maastoluokitustietoihin.
Mukana toimitettavia lentokoneita

Standard-versiossa julkaisuhetkellä:
Airbus A320neo
Aviat Pitts Special S2S
Boeing 747-8 Intercontinental
CubCrafters XCub
Daher TBM 930
Diamond DA62
Diamond DA40 NG
EXTRA 330LT
Flight Design CTLS
ICON A5
JMB VL-3
Robin CAP 10
Robin DR400-100 Cadet
Beechcraft Bonanza G36
Beechcraft King Air 350i
Cessna 152
Cessna 172 Skyhawk (G1000)
Cessna 208 B Grand Caravan EX
Cessna Citation CJ4
Zlin Savage Cub
Deluxe-versiossa lisäksi:
Diamond DA40-TDI
Diamond DV20
Beechcraft Baron G58
Cessna 152 Aerobat
Cessna 172 Skyhawk
Premium Deluxe -versiossa edellisten  lisäksi:
Boeing 787-10 Dreamliner
Cirrus SR22
Pipistrel Virus SW 121
Cessna Citation Longitude
Zlin Shock Ultra
Ilmaiskoneiden valikoimaa on sittemmin laajennettu.
Kolmannen osapuolen laajennukset

Suurista lisäosakehittäjistä mm. PMDG ja Aerosoft ovat ilmoittaneet tukevansa uutta simulaattoria. Vuoden 2020 heinäkuun loppuun mennessä virallisia kehittäjäkumppaneita oli 414. Pelissä on sisäänrakennettu lisäsisältökauppa nimeltään Marketplace, josta lisäsisältöä voi ostaa, mutta lisäksi lisäosakehittäjät voivat myydä sisältöä omilla sivustoillaan (vain PC-versio, Xbox-version lisäosat on rajoitettu Marketplacen kautta myytäviin tuotteisiin). Marketplacen kautta jaetaan myös ilmaiset maailmanpäivitykset ja muuta ilmaissisältöä. Marketplacen tuotejakelua koskevien rajoitusten vuoksi joitakin lisäosia ei ole saatavissa tätä kautta. Koska niiden on eräin poikkeuksin toimittava myös konsoliympäristössä, Marketplace-lisäosat eivät saa olla toiminnaltaan riippuvaisia simulaattorin ulkopuolisista ohjelmistomoduuleista, eikä mm.  sotilaskoneiden toimivia aseita sallita lapsiystävällisyyteen vedoten. Rajoitukset eivät koske Marketplacen ulkopuolisia tuotteita. Aserajoitukset lievenivät hieman uuden Flight Simulator 2024:n Marketplacessa.
Tigkákin suolajärvi

| Tigkákin suolajärvi Αλυκή Τιγκακίου |
| --- | --- |
 Tigkákin suolajärveä.
Valtiot:  Kreikka
Paikkakunta:  Tigkáki, Kos, Etelä-Egean saaret
Koordinaatit:  36°53′06″N, 27°10′16″E
Mittaustietoja
Pinta-ala:  0,93 km²
 fiTigkákin suolajärvi 
Tigkákin suolajärvi (kreik. Αλυκή Τιγκακίου, Alykí Tigkakíou, myös Alykés, Αλυκές, ”Suolajärvet”) on suolajärvi Kosin saarella Kreikassa. Se sijaitsee saaren pohjoisrannikon tuntumassa Tigkákin ja Marmárin kylien välissä. Järven pinta-ala on noin 0,93 neliökilometriä, mutta se kuivuu suureksi osaksi kesäajaksi muuttuen suolatasangoksi.
Tigkákin suolajärven rantaa.
Tigkákin suolajärven erottaa merestä noin 280 metriä leveä hiekkadyynikannas. Suolajärveä käytettiin ruokasuolan tuotantoon aina vuoteen 1989 saakka. Vuosittain se tuotti noin 900–3 500 tonnia suolaa. Tigkákin suolajärvi on tärkeä lintualue, ja se on ympäristöineen osa kahta Natura-aluetta, joista toinen on luonto- ja toinen lintudirektiivin mukainen. Se on myös Ramsar-aluetta.
Aiheesta muualla

Kuvia tai muita tiedostoja aiheesta Tigkákin suolajärvi Wikimedia Commonsissa
Tiheysaaltoteoria

Tietokonesimulaatio jossa näkyy kuinka tähdet liikkuvat sisään ja ulos glaksin haaroista kun galaksi pyörii, haarat eivät kuitenkaan pyöri mukana.
Tiheysaaltoteoria on Chia-Chiao Lin ja Frank H. Shun 1960-luvulla kehittämä teoria spiraaligalaksin muodostumista. Sen avulla on pystytty selittämään miksi molekyylipilvet, HII-alueet ja pimeät sumut muodostuvat galaksin kierrehaaroihin.
Tiheysaalto on pyörivässä järjestelmässä, kuten galaksissa tai kertymäkiekossa esiintyvä liikkuva paineaalto. Se etenee keskustasta ulospäin, kunnes vaimenee olemattomiin. Esimerkiksi Linnunradan ja muiden galaksien kierteishaarat ovat tiheysaaltoja, jotka ovat saaneet aikaan kohtaamansa tähtienvälisen kaasun kokoonpuristumista ja romahtamista uusiksi tähdiksi. Nämä uudet ja kirkkaat tähdet paljastavat galaktisten tiheysaaltojen olemassaolon.
Galaksien tiheysaallot saavat alkunsa ja pysyvät yllä mitä todennäköisimmin pienempien seuralaisgalaksien aikaan saamien, niin kutsuttujen Lindbladin resonanssien avulla. Myös galaksien keskustojen epäsymmetrisyys, kuten kaksi toisiaan kiertävää massiivista mustaa aukkoa voivat olla tiheysaaltojen alullepaneva voima.
Aiheesta muualla

Linnaluoto, Seppo: Tähtien synty Selonteko Asko Palviaisen pitämästä esitelmästä, URSA. Viitattu 11.11.2018.
Tähtinen, Leena: Linnunrata sai lisäaikaa (julkaistu Tiede -lehdessä 2/2000) Tiede -lehti.  2.8.2005. Viitattu 11.11.2018.
Liljeström, Anne: Rajua menoa maailmankaikkeudessa (julkaistu Tiede- lehdessä 6/2010) Tiede -lehti.  12.7.2010. Viitattu 11.11.2018.
AL: Linnunrata, osa I - Linnunradan rakennuspalikat Metsahovi.fi.  30.9.2008. Viitattu 11.11.2018.
Suominen, Mikko: Tähteä ympäröivästä kiekosta löytyi yllätys - spiraalihaaroja Tähdet ja avaruus.  24.12.2012. Viitattu 11.11.2018.
Aurinkokunta mv.helsinki.fi. Viitattu 11.11.2018.
Tiltu Siltanen

| Mitalit> Maa:   Suomi.Naisten salibandy.MM-kilpailut  | Mitalit> Maa:   Suomi.Naisten salibandy.MM-kilpailut  | Mitalit> Maa:   Suomi.Naisten salibandy.MM-kilpailut  | Maa:   Suomi> Naisten salibandy. |
| --- | --- | --- | --- |
|  Hopeaa | Bratislava 2017 |  |  |
|  Hopeaa | Uppsala 2021 |  |  |
Tiltu Siltanen (s. 15. huhtikuuta 1989) on suomalainen salibandyn pelaaja, pelipaikaltaan maalivahti. Hän on pelannut Suomen naisten maajoukkueessa 26 maaottelua ja saavuttanut MM-hopeaa Bratislavassa 2017, jolloin hänet valittiin kisojen tähdistökentälliseen, sekä Uppsalassa 2021.
Naisten Salibandyliigassa Siltanen on edustanut Porvoon Salibandyseuraa, lappeenrantalaista NST:tä ja vuodesta 2013 nurmijärveläistä SB-Prota. Hän on voittanut SM-kultaa vuosina 2014, 2018 ja 2019 ja saavuttanut SM-hopeaa vuosina 2008, 2011, 2015 ja 2017 sekä SM-pronssia 2007, 2009, 2012 ja 2016. Kauden 2012–2013 Siltanen pelasi Sveitsin liigassa Piranha Churin joukkueessa ja voitti Sveitsin-mestaruuden ja Sveitsin cupin. Vuonna 2020 hän siirtyi ruotsalaisseura Malmö FBC:hen.
Eetu Takkula

Juho Edvard (Eetu) Takkula (29. maaliskuuta 1884 Kuusamo – 2. huhtikuuta 1953 Oulu) oli suomalainen poliitikko. Takkula toimi Maalaisliiton kansanedustajana vuosina 1917–1922 edustaen Oulun läänin pohjoista vaalipiiriä. Siviiliammatiltaan Takkula oli maanviljelijä ja hän toimi viljelijänä Kempeleessä 1916–1927 ja vuodesta 1939 ja Pulkkilassa 1931–1939. Hän toimi myös Oulujoella virkatalon vuokraajana 1927–1931 sekä Kempeleen kunnallisena ammattientarkastajana, viljelypäällikkönä ja työpäällikkönä. Takkulan vanhemmat olivat maanviljelijä Iisakki Kurtti ja Reeta Loviisa Määttälä. Takkulan puoliso vuodesta 1919 oli Maria Hietala.